Taumbayan

Táumbáyan o táong-báyan (isinusulat ding táong báyan) ang katawagang ginagamit upang tukuyin ang publiko o masa (madla) ng mga tao sa isang politikal na entidad. Isa rin itong konsepto sa mga batas ukol sa karapatang pantao gayundin sa mga konstitusyonal at pandaigdigang batas. Samantala, ginagamit naman ang katagang mga tao o lahì upang tumukoy sa isang partikular na grupo ng mga tao (halimbawa, lahing Pilipino, mga taong puti); sa politika, tumutukoy ito sa pamayanan ng isang pangkat etniko o bansa.

 Konsepto 

Ginagamit sa unang kabanata ng unang artikulo ng Karta ng Mga Nagkakaisang Bansa ang katagang Ingles na peoples () sa konteksto ng karapatan ng mga tao sa sariling determinasyon. Gayunpaman, hindi nito saklaw ang pagkalas mula sa isang bansa. Ayon kay Ivor Jennings, kinakailangan munang linawin kung sino-sino muna ang tinutukoy na bahagi ng taumbayan bago malapag ang karapatang ito.

Ginagamit sa mga kasong kriminal sa Pilipinas ang katagang People of the Philippines () bilang ang nagsasakdal dahil sa politikal na teorya na nagsasabing mga tao ang pinakapinuno ng isang bansa. Ganito rin ang anyo ng nagsasakdal sa mga kaparehong kaso sa ibang mga hurisdiksiyon kagaya sa ilang estado sa Estados Unidos, halimbawa People of of the State of California para sa mga kasong kriminal sa California. Ginagamit rin sa ilang estado tulad sa Massachusetts ang katagang Commonwealth imbes na People. Sa Reyno Unido naman at mga bansang nasa ilalim ng Commonwealth realms, ginagamit ang katagang The Crown upang tumukoy sa mga tao.

 Tingnan din 
 Bansa
 Demokrasya
 Nasyonalismo
 Pamayanan
 Pangkat etniko
 Publiko
 Republika
 Tribo

 Sanggunian 

Kategorya:Tao
Kategorya:Mga tao